ངས་མོ་དང་ནུབ་ཕྱོགས་ཀྱི་རྩོམ་རིག་འདུས་པའི་དོན་མང་པོ་ཁ་བརྡ་བྱས་ཤིང་།དེའང་སྐབས་དེར་སྔར་ལས་སླ་པོར་ཀློག་ཐུབ་པར་འདུགསྤྱིར་ན་ཁོ་ཚོ་ཤིན་ཏུ་མི་འདྲ་ནའང་མོ་ཨ་རིའི་རྩོམ་པ་པོ་ཧྥོལ་ཁི་ནེརདང་།ཨེར་ལན་གྱི་རྩོམ་པ་པོ་ཅོ་ཡེ་སིལ་མོས་པ་འདུགམོས་དགོད་ཞོར་ངསཡུག་ལེ་སེ་སིཐེངས་ལྔ་དྲུག་ཙམ་ལ་བཀླགས་རྗེས་གཞི་ནས་དེར་ཅི་ཞིག་འཆད་བཞིན་པ་ཧ་གོ་སོང་ཟེར།ལན་ཅིག་མོ་ན་རེ།ངའི་སྙན་ངག་འདི་ལ་ཉོན་དང་།འདི་ཁབ་ཁའི་སྒྲུང་གཏམབཅད་ཁྲཡི་བརྗོད་གཞི་གཞིར་བཟུང་ནས་བྲིས་པ་ཡིན།ཡིན་ནའང་ངས་སྙན་ངག་འདི་བྲིས་ནས་ལོ་གཅིག་གཉིས་ཙམ་འགོར་རྗེས་གཞི་ནས་ཁབ་ཁའི་དེབ་བཀླགས་པ་ཡིནཟེར།འོན་ཀྱང་མོས་ནུབ་ཕྱོགས་ཀྱི་སྙན་ངག་གསར་པའི་རིགས་གཅིག་ཀྱང་མ་ལུས་པར་ཁས་ལེན་གྱི་མི་འདུགམོས་དེ་དག་ནི་རང་སྣང་གང་འདོད་ཀྱི་ཉམས་ཤིག་གིས་འཛེམ་མེད་དུ་ཟིན་འདུག་ཟེར།མོ་ཚེ་ལས་མ་འདས་སྔོན་གྱི་ལོ་གཉིས་རིང་ལ་མོར་གཞི་ནས་གསར་བརྗེ་ཆེན་མོའི་རྗེས་སུ་ཐོག་དང་པོར་ནུབ་ཕྱོགས་ཀྱི་རྒྱལ་ཁབ་དག་ལ་ལྟ་སྐོར་དུ་འགྲོ་བའི་སྐལ་བ་བྱུང་།མོ་ཝེ་ཉི་སེདང་།རོམ།གླིང་ཕྲན་སི་སི་ལིསོགས་སུ་ཕྱིན་ཅིང་།ངས་མོར་ཨི་ཏ་ལི་ལ་ཇི་འདྲ་དགའ་པོ་ཡོད་ཅེས་འདྲི་སྐབས་མོས་འཕྱིས་དྲགས་སོང་ཞེས་ལན་བཏབ།